કેન્દ્રમાં યુપીએના શાસન દરમિયાન ભાજપના મુખ્યપ્રધાનો પણ આવી માગણી કરતા હતા. હવે આવી રજૂઆતો સાંભળવાનો વારો ભાજપના કેન્દ્રીય નેતાઓનો છે. મહત્ત્વની વાત એ છે કે, દસ વર્ષ પછી પહેલીવાર મળેલી ઈન્ટર સ્ટેટ કાઉન્સિલની બેઠકમાં વડાપ્રધાન નરેન્દ્ર મોદીની ‘કો-ઓપરેટિવ ફેડરલિઝમ’ યાને સહકારયુક્ત સમવાય તંત્રની પ્રસ્તુતીનું ધોવાણ થઈ ગયું. બિહાર, બંગાળ, દિલ્હી, આંધ્ર, તામિલનાડુ, સહિતનાં રાજ્યોના મુખ્યપ્રધાનોની રજૂઆત, ફરિયાદ અને સૂચનોના જવાબ આપવાનું કે તેનો યોગ્ય પ્રતિભાવ આપવાનું વડાપ્રધાન અને ગૃહપ્રધાન માટે મુશ્કેલ અને મૂંઝવણરૂપ બની ગયું.